 דעתו: ז''ל הב''י בשם הרשב''א בהא דמותר דבר שהובא מחוץ לתחום דוקא בפירות עכו''ם אבל בפירות ישראל אסורים לכל דמוקצים הם דכיון שהן חוץ לתחום הקצום הבעלים מדעתן דשל ישראל צריך הכן אבל של עכו''ם א''צ הכן עכ''ל. וט''ז סימן תקי''ח ס''ק ז' כתב דלא קי''ל כן ומתיר בזה ע''ש. וכ''ד המ''א ע''ש. (עיין בספר אליה רבה דהשיג על מ''ש מ''א בזה ומתרץ כל קושיות שלו) ואם באו לו בי''ט ראשון מותר בשני לכולי עלמא: והא דישראל שיגר דורון לחבירו ע''י עכו''ם דוקא פירות שאין במינם מחובר לקרקע אבל אם יש במינם מחובר לקרקע צריך חותם דחיישינן שהעכו''ם החליף טובים ברעים שתלשם היום וה''ה בדגים כמ''ש בי''ד סי' קי''ח. מ''א: